धौलपुर की बास्केटबॉल टीम ने उदयपुर को 56-22 से हराया
स्वडोंगर सिंह परमार स्मृति में आयोजित राजस्थान सब जूनियर बालक-बालिका वर्ग बास्केटवाल प्रतियोगिता में रविवार को रोमाचंक मुकाबला देखने को मिले। इस दौरान बड़ी संख्या में लोग मौजूद रहे।
कार्यक्रम का शुभारम्भ अतिरिक्त पुलिस अधीक्षक राजेन्द्र प्रसाद खोंथ ने किया। इस अवसर पर खौंथ ने कहा कि खेल जीवन का महत्वपूर्ण अंग है। व्यक्ति जन्म से लेकर अन्त तक कुछ कुछ खेलकर सीखता है। उन्होंने कहा है खेलों से विद्यार्थियों का शारीरिक मानसिक विकास होता है। बच्चों को खेल प्रतियोगिताओं में बढ़-चढ़कर हिस्सा लेना चाहिए। प्रतियोगिताओं में भाग लेने बच्चों का मानसिक शारीरिक विकास होता है। इससे बच्चों को बहुत कुछ सीखने को भी मिलता है। प्रतियोगिता देखने के लिए बड़ी संख्या में विभिन्न स्कूलों के बच्चे मौजूद रहे। दर्शकों ने प्रतियोगिता में शामिल प्रतिभागियों का तािलयां बजाकर उत्साहवर्द्धन किया।
इस मौके पर राजकुमार परमार, सरंक्षक गजेन्द्र सिंह, गुरमीत मान, जीतेन्द्र सिहं परमार ने एसपी सीओ सिटी सतीश यादव, मेजर मोहन सिंह के खेल के प्रति किए कार्याें के लिए सराहना के लिए धन्यवाद दिया। संघ सचिव राजकुमार परमार ने बताया कि रविवार को गर्ल्स वर्ग में जयपुर और कोटा के मध्य हुए मुकाबले में कोटा 26-25 से, हनुमानगढ़ और सीकर के मुकावले में हनुमानगढ़ 33-18 से, बारां और अजमेर के मुकाबले में अजमेर 30-02 से, बॉयज वर्ग में राजसमंद और बीकानेर के बीच मुकाब्ले में बीकानेर 58-52 से जीता। वहीं धौलपुर और उदयपुर के मुकाबले में धौलपुर 56-22 से जीता हनुमानगढ़ और गंगानगर के मुकाबले में हनुमानगढ़ 40-32 से जीता। सेमीफाइनल में गर्ल्स वर्ग में कोटा और हनुमानगढ़ के मुकाबले में हनुमानगढ़ 17-14 से जीता। अजमेर और भीलवाड़ा के मुकाबला चल रहा था। फाइनल मैच सोमवार सुबह 9 बजे होगा।
धौलपुर. बास्केटबॉल प्रतियोगिता में शामिल प्रतिभागी।
awa_Deva hin_Deva hin_Deva hin_Deva bho_Deva